**Convocatòria de premsa, divendres 26 de novembre, 19.30 h**

**Encesa dels llums de Nadal al Prat**

Quan ja queda tan sols un mes per a les festes, demà, divendres 26 de novembre, s’encendran els llums de Nadal pels carrers del Prat.

Concretament, els llums de Nadal s’encendran a les 19.30 h, quan tindrà lloc un acte per celebrar i escenificar el moment en què s’il·luminaran els diferents carrers del Prat des d’ara i fins passat festes. Enguany, l’enllumenat de la ciutat per festes gaudirà d’una imatge renovada.

L’acte comptarà amb la presència de l’alcalde del Prat, Lluís Mijoler, i de la regidora de Comerç i Turisme, Marina García, juntament amb representants del teixit comercial de la ciutat.

Els mitjans de comunicació que vulguin prendre imatges del moment en què s’encendran els llums de Nadal de la ciutat poden acudir a aquest acte d’encesa de llums demà, divendres 26 de novembre, a les 19.30 h a l’Avinguda de la Verge de Montserrat cantonada amb Carretera de la Marina, davant de l’arbre de Nadal que s’ha instal·lat en aquest punt.

|  |  |
| --- | --- |
| **CONVOCATÒRIA ALS MITJANS DE COMUNICACIÓ** | |
| **ACTE:** | Encesa dels llums de Nadal al Prat |
| **DIA:** | Divendres, 26 de novembre |
| **HORA:** | 19.30 h |
|  |  |
| **LLOC:** | Avinguda de la Verge de Montserrat/Carretera de la Marina |
|  |  |
|  |  |